**Мотиви за приемане на Годишна програма за управление и разпореждане с имоти – общинска собственост в Община Рила за 2020г.**

В съответствие с изискванията на чл. 8, ал. 9 от Закона за общинската собственост, чл. 4, ал. 3от Наредбата за реда за придобиване, управление и разпореждане с общинско имущество e разработена Годишната програма за управление и разпореждане с имоти - общинска собственост в Община Рила, за 2020 г. (проект), която е насочена към постигане на целите, приоритетите и мерките за тяхната реализация заложени в Стратегията за управление на общинската собственост в Община Рила, за периода 2019-2023г.

С последните изменения и допълнения в Закона за общинската собственост (ЗОС), в частност разпоредбата на чл. 8, ал.9 (изм. и доп. - ДВ, бр. 96 от 2017 г., в сила от 02.01.2018 г.) е регламентирано, че в изпълнение на стратегията по ал. 8 от същата разпоредба общинският съвет приема план за действие за общинските концесии в съответствие със Закона за концесиите и годишна програма за управление и разпореждане с имотите - общинска собственост, по предложение на кмета на общината. Програмата се приема най-късно до приемането на бюджета на общината за съответната година и може да бъде актуализирана през годината, като при необходимост се извършва и актуализация на общинския бюджет. Програмата е в съответствие с плана за действие за общинските концесии и съдържа:

1. прогноза за очакваните приходи и необходимите разходи, свързани с придобиването, управлението и разпореждането с имоти - общинска собственост;

2. описание на имотите, които общината има намерение да предложи за предоставяне под наем и аренда, за продажба, за внасяне като непарична вноска в капитала на търговски дружества, за учредяване на ограничени вещни права, както и за възлагане на концесия;

3. описание на имотите, които общината има намерение да предложи за замяна срещу имоти на граждани или юридически лица, с подробно описание на нуждите и вида на имотите, които общината желае да получи в замяна;

4. описание на имотите, които общината има намерение да придобие в собственост, и способите за тяхното придобиване;

5. обектите, за изграждането на които е необходимо отчуждаване на частни имоти;

6. обектите от първостепенно значение;

Разпоредбата на чл. 8, ал.9 от ЗОС изисква годишната програма за управление и разпореждане с имотите - общинска собственост да бъде в съответствие с плана за действие за общинските концесии, който също трябва да бъде обявен на населението по ред, определен в Наредбата за реда за придобиване, управление и разпореждане с общинско имущество в Община Рила и да се публикува на интернет страницата на общината.

Съгласно приетата с Решение № 577/27.09.2018г. на Общински съвет на Община Рила информация касаеща приемането на Плановете за действие на общинските концесии, Общинският съвет е информиран, че Годишната програма за управление и разпореждане с имотите - общинска собственост в Община Рила по чл. 8, ал.9 от ЗОС ще бъде в съответствие с Плана за действие на общинските концесии и/или бъде актуализирана, в частта ѝ за възлагане, чрез концесии, тогава когато възникне необходимост от възлагане на концесии и след приемане на План за действие на общинските концесии от Общинския съвет – органа, който има правомощието, въз основа на нормативно определените си функции да приема такива планове.

Предвид обстоятелството, че Годишната програма за управление и разпореждане с имотите - общинска собственост се приема най-късно до приемането на бюджета на общината за съответната година, след разгледане и обсъждане на предложеният проект на Годишна програма за 2020г. и внасяне на предложение до Общински съвет на община Рила на основание чл. 21, ал. 1, т. 12, предл. трето от Закона за местното самоуправление и местната администрация чл. 8, ал. 9, изр. второ, предл. първо от ЗОС, във връзка с чл. 4, ал.3, изр.второ, предл. първо от Наредбата за реда за придобиване, управление и разпореждане с общинско имущество, същата следва да бъде приета.

Във връзка с разпоредбата на чл. 8, ал. 10 от ЗОС и чл. 5, ал.2 от НРПУРОИ на 13.01.2020г. (понеделник) от 10.00 часа, в заседателната зала в сградата на Общинска администрация, гр. Рила ще се проведено публично обсъждане на проект на Годишна програма за управление и разпореждане с имоти - общинска собственост в Община Рила, за 2020 г., за което е публикувана обява на интернет - страницата на Община Рила, на информационното табло в сградата на Общинска администрация, гр. Рила, както и на места достъпни до всички заинтересовани лица.

Община Рила предоставя възможност на заинтересованите лица да направят своите предложения и становища по проект на Годишна програма за управление и разпореждане с имоти – общинска собственост в Община Рила за 2020г., в срок до 10.01.2020г. (включително)

Мнения, становища и препоръки към предложеният проект на Годишна програма за управление и разпореждане с имоти – общинска собственост в Община Рила за 2020г., може да се изпращат на имейла на община Рила – ***rilamunicipality@gmail.com*** или подавани в писмен вид в деловодството на Общинска администрация, гр. Рила, пл. «Възраждане» № 1, Община Рила.

Неразделна част от настоящите мотиви е проект на Годишна програма за управление и разпореждане с имоти – общинска собственост в Община Рила за 2020г.

/п/

Георги Кабзималски

Кмет на Община Рила